text: Stormen Alexander bliver mindre voldsom
  12 december 2014 kl. 09.10
  Den varslede storm bliver knap så slem som forventet.
  DMI har ændret stormvarslet til stormende kuling med vindstød af stormstyrke i Syd- og Sønderjylland.
  Den kraftige blæst rammer landsdelen ved 14-tiden.
  Selvom det ikke bliver storm, så kan vindstødene medføre at tagsten blæser ned, store grene knækker, træer vælter og veje spærres. Og så er der stor sandsynlighed for at broer må lukke for trafik.
  